CELEX: 32017D0632
Language: da
Date: 2017-04-03 00:00:00
Title: Rådets afgørelse (FUSP) 2017/632 af 3. april 2017 om ændring af afgørelse 2014/129/FUSP om fremme af det europæiske net af uafhængige ikkespredningstænketanke til støtte for gennemførelsen af EU's strategi mod spredning af masseødelæggelsesvåben

4.4.2017   
            
            
               DA
            
            
               Den Europæiske Unions Tidende
            
            
               L 90/10
            
         RÅDETS AFGØRELSE (FUSP) 2017/632
   af 3. april 2017
   om ændring af afgørelse 2014/129/FUSP om fremme af det europæiske net af uafhængige ikkespredningstænketanke til støtte for gennemførelsen af EU's strategi mod spredning af masseødelæggelsesvåben
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 28, stk. 1, og artikel 31, stk. 1,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:
   
               (1)
            
            
               Rådet vedtog den 10. marts 2014 afgørelse 2014/129/FUSP (1).
            
         
               (2)
            
            
               Afgørelse 2014/129/FUSP fastsætter en gennemførelsesperiode for projekter omfattende specifikke aktiviteter på 36 måneder fra datoen for indgåelsen af den finansieringsaftale, der er indgået mellem Kommissionen og gennemførelsesinstansen (»EU's konsortium for ikkespredning«).
            
         
               (3)
            
            
               EU's konsortium for ikkespredning anmodede den 9. december 2016 Unionen om tilladelse til at forlænge denne gennemførelsesperiode indtil den 2. juli 2017 med henblik på den fortsatte gennemførelse af aktiviteterne efter gennemførelsesperioden på 36 måneder.
            
         
               (4)
            
            
               Den fortsættelse af de specifikke aktiviteter, der er anmodet om fra EU's konsortium for ikkespredning, kan gennemføres uden nogen ressourcemæssige virkninger.
            
         
               (5)
            
            
               Afgørelse 2014/129/FUSP bør derfor ændres for at muliggøre den fulde gennemførelse af de aktiviteter, der er omhandlet i afgørelsen, ved at forlænge dens gyldighedsperiode i overensstemmelse hermed —
            
         VEDTAGET DENNE AFGØRELSE:
   Artikel 1
   I afgørelse 2014/129/FUSP foretages følgende ændringer:
   
               1)
            
            
               Artikel 1, stk. 3, litra a), affattes således:
               
                           »a)
                        
                        
                           tilvejebringe midler til tilrettelæggelse af fire årlige rådgivende møder og op til otte ad hoc-seminarer for eksperter og fagfolk om hele spektret af ikkesprednings- og nedrustningsspørgsmål, herunder både ukonventionelle og konventionelle våben, med henblik på at forelægge HR's repræsentanter rapporter og/eller henstillinger«.
                        
                     
         
               2)
            
            
               Artikel 5, stk. 2, affattes således:
               »2.   Den udløber den 2. juli 2017.«
            
         
               3)
            
            
               Bilaget ændres således:
               
                           a)
                        
                        
                           Punkt 3.1 affattes således:»3.1   
                              Projekt 1: Tilrettelæggelse af fire årlige rådgivende møder og op til otte ad hoc-seminarer for diplomater og akademiske eksperter med en rapport og/eller henstillinger«.
                        
                     
                           b)
                        
                        
                           Punkt 3.1.3, første punktum, affattes således:
                           »Projektet sørger for tilrettelæggelse af fire årlige rådgivende møder og op til otte ad hoc-ekspertseminarer med forberedelse af dertil knyttede rapporter og/eller henstillinger.«
                        
                     
                           c)
                        
                        
                           I punkt 3.2.3 tilføjes følgende led:
                           
                                       »—
                                    
                                    
                                       forberedende aktiviteter med henblik på at varetage logistikken i forbindelse med næste årlige konference.«
                                    
                                 
                     
                           d)
                        
                        
                           Punkt 4 affattes således:
                           »4.   Varighed
                           
                           Denne afgørelse udløber den 2. juli 2017.«
                        
                     
         Artikel 2
   Denne afgørelse træder i kraft på dagen for vedtagelsen.
   
      Udfærdiget i Luxembourg, den 3. april 2017.
      
         
            På Rådets vegne
         
         F. MOGHERINI
         
            Formand
         
      
   
   
      (1)  Rådets afgørelse 2014/129/FUSP af 10. marts 2014 om fremme af det europæiske net af uafhængige ikkespredningstænketanke til støtte for gennemførelsen af EU's strategi mod spredning af masseødelæggelsesvåben (EUT L 71 af 12.3.2014, s. 3).